Document ID: 31995R1591

Komisijas Regula (EK) Nr. 1591/95
(1995. gada 30. jūnijs),
ar ko nosaka sīki izstrādātus noteikumus eksporta kompensāciju piemērošanai glikozei un glikozes sīrupam, ko izmanto konkrētos augļu un dārzeņu pārstrādes produktos
EIROPAS KOPIENU PADOME,
ņemot vērā Eiropas Kopienas dibināšanas līgumu,
ņemot vērā Padomes 1986. gada 24. februāra Regulu (EEK) Nr. 426/86 par augļu un dārzeņu pārstrādes produktu tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 1032/95 [2] un jo īpaši tās 13. panta 8. punktu, 14. panta 5. punktu un 14.a panta 7. punktu,
tā kā saskaņā ar Regulas (EEK) Nr. 426/86 13. panta 4. punktu pirms jebkuras kompensācijas piešķiršanas vajadzīga eksporta licence;
tā kā Komisijas Regulā (EEK) Nr. 3719/88 [3], kurā jaunākie grozījumi izdarīti ar Regulu (EK) Nr. 1199/95 [4], noteikti sīki izstrādāti noteikumi, lai piemērotu importa un eksporta licenču un sertifikātu ar iepriekš noteiktu kompensāciju sistēmu attiecībā uz lauksaimniecības produktiem;
tā kā Komisijas Regulā (EEK) Nr. 3846/87 [5], kurā jaunākie grozījumi izdarīti ar Regulu (EK) Nr. 836/95 [6], noteikta lauksaimniecības produktu nomenklatūra eksporta kompensācijām;
tā kā Komisijas Regulā (EEK) Nr. 3665/87 [7], kurā jaunākie grozījumi izdarīti ar Regulu (EK) Nr. 331/95 [8], noteikti kopīgi noteikumi eksporta kompensāciju sistēmas piemērošanai lauksaimniecības produktiem; tā kā šos noteikumus jāpapildina ar īpašiem noteikumiem attiecībā uz glikozi un glikozes sīrupu, kas ir augļu un dārzeņu pārstrādes produktu sastāvā;
tā kā saskaņā ar Regulas (EEK) Nr. 426/86 13. panta 1. punktu termiņā, kas izriet no nolīgumiem, kuri noslēgti saskaņā ar Līguma 228. pantu, jāfiksē kompensācijas;
tā kā, ievērojot to un lai novērstu konkurences traucējumus, glikozes un glikozes sīrupa, kas ir augļu un dārzeņu pārstrādes produktu sastāvā, eksporta kompensāciju sistēma būtu jāpieskaņo sistēmai, kas paredzēta Komisijas 1995. gada 29. jūnija Regulā (EK) Nr. 1518/95, ar ko nosaka sīki izstrādātus noteikumus regulu (EEK) Nr. 1418/76 un (EEK) Nr. 1766/92 piemērošanai attiecībā uz graudaugu un rīsu pārstrādes produktu importu un eksportu un ar ko groza Komisijas Regulu (EK) Nr. 1162/95, ar ko nosaka īpašus, sīki izstrādātus noteikumus graudaugu un rīsu importa un eksporta licenču sistēmas piemērošanai [9];
tā kā šajā regulā paredzētie pasākumi ir saskaņā ar Augļu un dārzeņu pārstrādes produktu pārvaldības komitejas sniegto atzinumu,
IR PIEŅĒMUSI ŠO REGULU.
1. pants
Eksporta kompensāciju var piešķirt attiecībā uz Regulas (EEK) Nr. 426/86 1. panta 1. punkta b) apakšpunktā uzskaitītajos produktos izmantotu glikozi un glikozes sīrupu, kas atbilst KN kodiem: 17023051, 17023059, 17023091, 17023099 un 17024090.
2. pants
Regula (EK) Nr. 1518/95 attiecas uz 1. pantā nosauktajiem produktiem.
Kompensācijas piešķiršana saskaņā ar šo regulu izslēdz tādu kompensāciju piešķiršanu saskaņā ar Komisijas Regulu (EK) Nr. 1429/95 [10], ar ko nosaka sīki izstrādātus noteikumus attiecībā uz eksporta kompensāciju piemērošanu augļu un dārzeņu pārstrādes produktiem, kuras nav kompensācijas, ko piešķir attiecībā uz pievienotajiem cukuriem.
3. pants
Šī regula stājas spēkā 1995. gada 1. jūlijā.
Šī regula uzliek saistības kopumā un ir tieši piemērojama visās dalībvalstīs.
Briselē, 1995. gada 30. jūnijā

Labels: 3
17